39 



i ove tamo nazivaju košanicama a po drugima pase blago i to su 

 pašnjaci a ima ih i takovih, koji se poradi kamenja niti ne kose a 

 niti blago u njih zalazi. 



Košanica sam vidio samo na južnoj strani kote 1940 m i 

 Tikve, gdje se dosta strmo spuštaju prama Vrbasu. Bilo je već pod 

 večer, kada sam onuda prolazio pa se cvieće spremilo ili počelo 

 spremati na počinak. 1 danas mi je žao, što sam tim košanicama 

 onako brzo morao proći, da stignem na konačište — pod vedrim 

 nebom. Arnica montana L., Phyteuma spicatum L. var. caeruleum, 

 Narcissus radiiflorus Sal., Hieracium aurantiacum L. sa mnogobrojnom 

 rodbinom, Mulgediiim alpinum L. i nada sve interesantna Campanula 

 moesiaca Vel. sa mnogo drugih krase ove košanice. Ova zadnja 

 spada medu one riedke biljke bugarske flore, koje zalaze čak u sre- 

 dnju Bosnu, a Hieracium aurantiacum pravi je alpinac, koji se u 

 ilirskom području nalazi samo ovdje i još na Grmičplanini. 



Kada sam. kazao, da alpski travnjaci svojom raztegnutosti za 

 mnogo nadmašuju prostorno plohe kosodrvine, mislio sam u prvom 

 redu na alpske pašnjake, jer košanica ima po Vranjici razmjerno malo. 



Alpski pašnjaci, ako uzmemo da počinju iznad 1600 m, 

 kako je to na Matorcu, sežu do 2112 m, pokrivajući što strane što 

 glavice najviših vrhunaca. Jer služe za pašu dosta mnogobrojnoj 

 stoki, flora je na njima veoma oskudna. Sve je tako temeljito popa- 

 šeno, da je na kilometre kao ošišano. Jedini Geum montanum L. održao 

 se unatoč zubima i papcima stoke. Njega je naći po svim pašnja- 

 cima Vranjice, nekada u velikoj množini. Na Matorcu sa jugoza- 

 padne strane sve se od njega upravo žuti. Tu ga ima na hiljade i 

 hiljade, od kojih jedni cvatu odmah pri samom tlu, dok se drugi na 

 povoljnijim mjestima dižu i do 20 cm. Svakako on je najkarakte- 

 rističnija bilina po Vranjičinim pašnjacima. Osim njega jedva je naći 

 još koji drugi cviet. Po koja kukavna Campanula Scheuchzeri Vili. 

 i po koji metličasti Veratrum album L. U jednakoj, dapače i u većoj 

 još množini od Geum montanum, buji i cvate, ne istina po samim 

 pašnjacima, ali podno pašnjaka oko pastirskih stanova Rumex al- 

 pinus L. Tu je njegova prava domovina, vlažna i nagnojena, tu on 

 na gusto i suvislo poput zeljane šume pokriva tlo i po nekoliko 

 jutara. Kada ga čovjek vidi u onom množtvu i nehotice nekako po- 

 misli, da je čemu barem u korist; ali ništa nego drač! 



Prema rečenomu, hoćemo li da upoznamo interesantnu Vranji- 

 činu floru, valja nam potražiti za stoku nepristupačnija mjesta, a tih 

 ima po Vranjici dosta. Takova su oni travnjaci, koji su na oko do- 

 duše nedužni, ali u istinu su podmukli neprijatelji stoke, jer je zeleni 

 sag samo varavo pokrivalo kamenja, koje tu iz zemlje izbija, i opasnih 

 neravnosti u tlu tako, da i botanik mora dobro paziti, kuda će no- 

 gom stati. Ovakove travnjake nalazimo osobito na južnoj strani Tres- 

 kavice i kote 1940 m. Nepristupačnija za stoku ili bolje manje od 

 nje i od pastira tražena mjesta jesu i ona, gdje kamenje vidno i 

 i dosta gusto izbija iz tla i gdje je poradi toga i paša mršava. Ta- 

 kovih je mnogo po Krstaču, Ločikama i Smiljevoj kosi u Zecplanini. 

 Najnepristupačnije je za stoku dakako stienje i tu je po pukotinama 

 i udubinama bujan biljni sviet. Ovakovoga stienja ima po Krstaču, 

 posebice u njegovoj srednjoj partiji i sjevernoj kosi. Konačno ima 



